OpenLLM-France/wikimedia huggingface dataset:
# Brothers & Sisters (cançó)

"Brothers & Sisters" és una cançó de Coldplay, llançada com el seu primer senzill el 1999 després de l'EP Safety. Posteriorment també fou rellançada com a EP.
Després d'haver-se creat l'any 1998, Coldplay tocava al local Camden Falcon quan van coincidir amb un representant de Fierce Panda Records. Aquest segell els va plantejar publicar el seu senzill de debut i ells van acceptar l'oferiment. La gravació es va completar en només quatre dies i els va costar menys de 400 £. Es van llançar un total de 1500 còpies en vinil amb una caràtula especial i va arribar a la posició 107 de la llista UK Singles Chart.

## Llista de cançons

* "Brothers & Sisters" – 4:05
* "Easy to Please" – 3:01
* "Only Superstition" – 3:48

## Referències

* ↑ «Brothers & Sisters EP» (en anglès). coldplaying.com. Arxivat de l'original el 2010-02-05. [Consulta: 30 desembre 2010].

## Enllaços externs

* Brothers & Sisters Arxivat 2019-05-31 a Wayback Machine. a WikiColdplay (anglès)
# Brothers in Arms: Hell's Highway

Brothers in Arms: Hell's Highway és el tercer videojoc de la saga Brothers in Arms. Els jugadors es posen a la pell del sergent Matt Baker, un personatge basat en el soldat Harrison C. Summers de la 101a Divisió Aerotransportada, a l'Operació Horta durant la Segona Guerra Mundial. El videojoc va ser llançat per la Xbox 360, PlayStation 3 i l'ordinador el 16 de novembre del 2007.

## Característiques

Com en els seus predecessors BIAHH utilitza l'Unreal Engine, aquesta vegada én la versió 3.
El camp de batalla és a Holanda durant una de les operacions paracaigudistes més grans que mai s'ha vist en cap guerra: l'Operació Horta, el setembre del 1944.
Amb Matt Baker com a líder de l'esquadró, es retroben vells amics dels episodis anteriors, com Joe "Red" Harstock, i Corrion. La missió de la unitat és simple: impedir que els reforços nazis passin per la carretera que mena al poblat de Veghel. Si els nazis ho assolissin, acabarien amb els soldats aliats que protegeixen el pont de la ciutat d'Eindhoven. Aquesta és la base per al subtítol "Hell's Highway", carretera a l'infern, car la batalla que s'hi va lluitar va ser una autèntica carnisseria.

## Enllaços externs

* (anglès) Lloc web oficial
* Vídeo de demostració de l'E3 - WMV, 108mb (Botó dret, Anomena i desa) Arxivat 2007-09-26 a Wayback Machine. (stream)
* Same video, except in 720p (1280x720) - WMV, 800mb Arxivat 2007-06-25 a Wayback Machine. (torrent)
* Tràiler de l'Ubiday 2007 Arxivat 2007-10-17 a Wayback Machine.

## Referències

* 1 2 UbiSoft Dates Its Winter Titles
# Bobbi Salvör Menuez

Bobbi Salvör Menuez (Park Slope, 8 de maig de 1993) és una persona no-binària estatunidenca que actua i modela professionalment. Va fundar el col·lectiu d'artistes Luck You a la ciutat de Nova York. Apareix en films com ara Després del maig, The Breakup Girl i White Girl i és coprotagonista de la sèrie d'Amazon Video I Love Dick. Ha treballat comissariant exposicions al museu d'art contemporània MoMA PS1.

## Vida personal

S'identifica com una persona trans de gènere no-binari i utilitza el pronom neutre they en anglès. Va anunciar el canvi de nom a Bobbi el gener del 2019 a través de les xarxes socials.

## Filmografia
### Cinema

| Any | Títol | Paper | Notes |
| 2012 | Després del maig | Leslie | |
| 2014 | Uncertain Terms | Nina | |
| 2014 | Mall | Adelle | |
| 2015 | Family Tree | River | Curtmetratge |
| 2015 | Self Aware | River | Curtmetratge |
| 2015 | I Remember Nothing | Joan | Curtmetratge |
| 2015 | The Breakup Girl | Kendra Baker | |
| 2016 | White Girl | Katie | |
| 2016 | My First Kiss and the People Involved | Sam | |
| 2016 | Nocturnal Animals | Samantha Morrow | |
| 2016 | Eugenia and John | Ana | |
| 2017 | Landline | Sophie | |
| 2017 | Cheer Up Baby | Anna | Curtmetratge |
| 2018 | Caprice | Índia | |
| 2018 | Under the Silver Lake | Estel fugaç 1 | |
| 2019 | Adam | Gillian | |
| 2019 | Grind Reset Shine | Índia | |
| 2020 | Under My Skin | Denny | |

### Televisió

| Any | Títol | Paper | Notes |
| 2015 | Girls | | Episodi Female Author |
| 2015 | Transparent | Bella | 3 episodis |
| 2016–2017 | I Love Dick | Toby | 8 episodis |
| 2019 | Euphoria | TC | Episodi The Trials and Tribulations of Trying to Pee While Depressed |

## Referències

* ↑ «INDIA Salvör Menuez» (en anglès). Interview Magazine, 16-06-2015. [Consulta: 30 octubre 2022].
* ↑ «India Salvör Menuez». Luck You Collective. Arxivat de l'original el 26 gener 2019.
* ↑ Messinger, Kate. «India Menuez: Actress, Model, Artist and One of the Most Crucial Links In NYC's Young Creative Community» (en anglès). Paper Magazine, 17-05-2016. Arxivat de l'original el 28 abril 2021. [Consulta: 30 octubre 2022].
* ↑ Satran, Rory. «Founder of the Luck You Collective, India Salvor Menuez, Thinks She's a Witch...». Vice News, 20-06-2014. Arxivat de l'original el 29 de novembre 2015. [Consulta: 7 maig 2017].
* ↑ «India Menuez On The Power Of Art For Oyster #109» (en anglès). Oyster Magazine, 24-11-2016. [Consulta: 30 octubre 2022].
* ↑ Regensdorf, Laura. «Bobbi Salvör Menuez’s Buzz Cut Is a Work of Art» (en anglès). Vanity Fair, 30-01-2019. [Consulta: 30 octubre 2022].
# Brantford

Brantford és una ciutat canadenca a Ontario, al riu Grand, al sud-est de la província.

## Situació

La ciutat està connectada amb London a l'oest i Hamilton a l'est per la carretera 403 i a Cambridge per la carretera 24.
L’any de la constitució de la ciutat és el 1877.

## Història

Els neutrals, o Attawandaron, vivien a la vall de la Grande Rivière abans del segle xvii. El segle xix van identificar el seu poble principal, Kandoucho, localitzat al Gran Riu on avui es troba Brantford.
Aquest poble, com la resta dels seus camps, va ser destruït quan els iroquesos van declarar la guerra el 1650 i van exterminar la nació neutral.
El 1784, el capità Joseph Brant i Indis de les Sis Nacions van deixar Nova York per anar cap al Canadà. Com a recompensa per la seva lleialtat a la corona britànica, van rebre drets sobre grans terres, significades per la proclamació del governador Frederick Haldimand, al riu Grand.
El campament Mohawk original es trobava al costat sud de la ciutat actual, en un lloc favorable per a les canoes. El 1847, els colons europeus van començar a establir-se una mica més amunt i van anomenar el poble Brantford.

## Demografia

Evolució demogràfica :
| 2001 | 2006 | 2011 | 2016 |
| 86417 | 90192 | 93650 | 97496 |

## Topònim

La paraula anglesa " ford " es tradueix per gual, un lloc poc profund en un rierol. El lloc on Brant va travessar el riu Grand va donar el nom original al lloc: Brant's Ford

## Agermanament

La ciutat de Brantford està agermanada amb:
* Ostrów Wielkopolski (Polònia).

## Personalitats vinculades a Brantford

Aquesta ciutat és la ciutat on van néixer:
* Rob Blake, jugador d’hoquei retirat.
* Wayne Gretzky, jugador d’hoquei retirat.
* Félix Gaudet Mach
* Phil Hartman, actor i humorista canadenc.
* Adam Henrique, jugador d’hoquei.
* Alexander Graham Bell

## Referències

* ↑ Reville, F. Douglas. "The History of the County of Brant", vol. 1, pp. 15-20. Brantford: Hurley Printing Company, 1920.
# Bodianus vulpinus

Bodianus vulpinus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 43,5 cm de longitud total.

## Distribució geogràfica

Es troba a Austràlia Occidental.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Richardson, J. 1850. Notices of Australian fish. Proceedings of the Zoological Society of London. 1850 (pt 18): 58-77, Pls. 1-3.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bodianus solatus

Bodianus solatus és una espècie de peix de la família dels làbrids i de l'ordre dels cipriniformes que es troba a Austràlia Occidental.

## Referències

* ↑ FishBase (anglès)

## Bibliografia

* Gomon, F.M. 2006. A revision of the labrid fish genus Bodianus with descriptions of eight new species. Records of the Australian Museum, Supplement, 30: 1-133.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cabanyal Z

Cabanyal Z és una websèrie de temàtica zombi ambientada al barri del Cabanyal de València, creada el 2012 per Joan Alamar i Gerardo J. Núñez. Segons diuen a la seva pàgina web, és un projecte autogestionat i col·laboratiu, obert a tothom que hi vulgui participar. Es financia amb micromecenatge. El darrer episodi es va emetre el novembre de 2016 i el 14 de gener de 2017 es va fer una festa de comiat a la sèrie al Teatre El Musical (TEM) del Cabanyal on van actuar els grups musicals que van posar la banda sonora a la sèrie: Lumpen Club, Tumba Swing, Perralobo, Cacho Tierno, Gibigi, Mox, Fukushima o Chimo Bayo.

## Sinopsi

A mitjan dècada de 2010, l'alcaldessa Rita Barberá vol un megaprojecte definitiu que li permetrà convertir a València candidata als Jocs Olímpics de 2024. A canvi, la CIA només li demana que cedeixi un dels seus barris com a camp de prova d'una flamant i letal arma química. Així els deixa experimentar al Cabanyal. Però el pla no li surt bé i el gruix de la població mundial es converteix en zombi. Només el Cabanyal resisteix.

## Producció

El Cabanyal és un barri mariner de València víctima d'un programa de perllongació d'una gran avinguda que suposaria la divisió del barri en dos i la destrucció de 1.651 habitatges. Els propis creadors de la sèrie afirmen:
| « | "El nostre plató està patrocinat per Rita [Barberá] i els 16 anys d'abandó i degradació als quals ens ha sotmès" | » |

## Repartiment

Els protagonistes són majoritàriament activistes compromesos en la defensa del barri, com Iñaki Martínez, Jorge Lluesma, Belén Riquelme, Cristian Cuenca o Sara Valor Moya, pero també personatges coneguts com a Abdelatif Hwidar Chimo Bayo, Tonino Guitián o Arturo Valls.

## Reconeixements

El 2013 va rebre el premi a la millor websèrie valenciana als XXII Premis Turia. Va rebre una menció especial a la secció de websèries al Festival Cinema Jove de 2016. També va tenir cinc nominacions al Los Angeles Web Series Festival de 2017.

## Referències

* ↑ ‘Cabanyal Z’, los zombis invaden Valencia, cienmegas.es
* ↑ ‘Cabanyal Z’, una websèrie en Cinema Jove que ‘escridassà’ el govern de Rita Barberá, Diari La Veu, 17 de juny de 2016
* ↑ Acaba ‘Cabanyal Z’, la sèrie zombi que no volia eixir per Canal 9, Diari La Veu, 7 de gener de 2017
* ↑ Carne picada en El Cabanyal. El País, 11 octubre 2014]
* ↑ Arturo Valls, zombie en El Cabanyal, El Mundo, 9 de juliol de 2014
* ↑ Guardonats als XXII Premis Turia al web de Cartelera Turia
* ↑ Cinema Jove premia a la georgiana 'Anna's Life' como mejor largometraje, Valencia Plaza, 24 de juny de 2016
* ↑ Palmarés de la 31 edición del Cinema Jove de Valencia a Fotogramas
* ↑ Los Angeles aposta per la invasió zombi de 'Cabanyal Z', Diari La Veu, 29 de març de 2017
# Cal Batet

Cal Batet és una obra del municipi de Sant Cugat del Vallès (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Casa situada al barri antic. Forma part del conjunt de cases sostingudes per un porxo d'arcades de pedra. Fou una de les cases antigues però el 1940 fou reformada. Té primer i segon pis. Les finestres són disposades simètricament. Algunes són d'arc rodó de pedra i les altres són rectangulars i emmarcades per brancals de pedra. Destaquen els esgrafiats de la façana de tema floral i popular.

## Referències

* ↑ «Cal Batet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Cal Batlle (Sallent)

Cal Batlle és una masia del terme de Sallent, al municipi de Pinell de Solsonès.
Amb la façana principal orientada cap als 50 minuts, està situada a 498,5 metres d'altitud, a la part més alçarosa del nucli de Sallent i a la banda de ponent de la plaça que la rectoria de Sallent tanca pel costat nord.
La llinda de la portalada principal porta gravada la data de 1722 i la d'una edificació adossada a la banda esquerra de la façana principal, la de 1764.
En procés de restauració, actualment presenta el teulat en bon estat però en una ortofoto de l'ICC realitzada a l'abril de 1987, la masia hi apareix amb el teulat completament absent.

## Referències

* ↑ Aquesta denominació no apareix ni al Nomenclàtor oficial de toponímia major de Catalunya Arxivat 2009-08-16 a Wayback Machine. ni al mapa de l'ICC però sí al llibre Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 176
* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000
* ↑ Ortofoto de l'Institut Cartogràfic de Catalunya
# Botiga Adroher

Botiga Adroher fou una obra de Girona que es trobava al carrer Abeuradors. Es tractava d'una botiga de material elèctric de la firma Adroher Hermanos que a l'any 1915 Rafael Masó i Valentí en va dissenyar la façana i l'interior juntament amb el mobiliari -cadires, taulell i armari-. Entre els dos cossos d'aquest últim hi havia un relleu de Fidel Aguilar. Actualment està desapareguda.

## Referències

* ↑ Tarrús, Joan i COMADIRA, Narcís. Rafael Masó arquitecte noucentista. Barcelona: Lunwerg Editores, 1996.

## Enllaços externs

* Botiga Adroher a la Fundació Rafael Masó.
# Bjerkreim

Bjerkreim és un municipi situat al comtat de Rogaland, Noruega. Té 2,825 habitants (2016) i la seva superfície és de 650.56 km². El centre administratiu del municipi és el poble de Vikeså.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Bjerkreim - Lloc web oficial
# Coris ballieui

Coris ballieui és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Stefano Nardini

Stefano Nardini, anomenat el cardenal de Milà, (Forlì, Emília-Romanya, Itàlia, 1420 - Roma, 22 d'octubre de 1484) va ser un cardenal italià de l'Església catòlica.

## Biografia

Stefano Nardini va anar a Roma, va ser canonge de Ferrara, tresorer general de les Marques, governador de Romanya, referendari i protonotari apostòlic i nunci apostòlic a Alemanya. L'any 1461 és nomenat arquebisbe de Milà, en successió del seu germà Carlo. És nunci a Catalunya, nunci extraordinari a Nàpols, legat a París i governador de Roma.
És creat cardenal pel papa Sixt IV al consistori del 10 de desembre de 1477. El cardenal Nardini és abat comendatari de Saint-Sauveur de Lodeva, abat comendatari de Saint-Sauveur de Blaia i de l'abadia de S. Stefano a Gènova. Nardini construeix una gran casa a Roma, avui palau Governo Vecchio a prop de la plaça Taverna i un palau arquebisbal a Milà. L'any 1481-1482 va ser Camarlenc del Col·legi Cardenalici. Va ser el fundador del collegio Nardini. Va ser nomenat legat a Avinyó l'any 1484, però no va ocupar la plaça per raons de salut.
Entre 1473 i 1479 fou abat comendatari del monestir de Sant Cugat.
El cardenal Nardini va participar al conclave de 1484, on va ser escollit Alexandre VI.

## Referències

* 1 2 3 «NARDINI, Stefano in "Dizionario Biografico"» (en italià). [Consulta: 19 juny 2020].
* 1 2 3 4 5 «The Cardinals of the Holy Roman Church - Biographical Dictionary - Consistory of May 7, 1473». [Consulta: 19 juny 2020].
* ↑ «Stefano Cardinal Nardini [Catholic-Hierarchy]». [Consulta: 19 juny 2020].
* ↑ Martí Bonet, Josep Maria «Los 79 abades de Sant Cugat del Vallès». -, 01-12-2019, pàg. 160. Arxivat de l'original el 28 d’octubre 2023 [Consulta: 18 març 2022].
# Periophthalmus spilotus

Periophthalmus spilotus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Sumatra (Indonèsia).

## Referències

* ↑ Bloch M. E. & Schneider J. G. 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. Systema Ichthyol. . i-lx + 1-584.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Tàpia (Abella de la Conca)

La Tàpia és una cinglera del terme municipal d'Abella de la Conca, al Pallars Jussà.
Està situat al nord-est de la vila d'Abella de la Conca, en el sector occidental de la Serra de Carreu, al vessant meridional del cim de lo Tossalet.

## Etimologia

Es tracta d'un topònim romànic modern, de caràcter descriptiu; és l'aspecte que té aquesta cinglera: la d'una paret que es dreça damunt de la vall dels seus peus.

## Enllaços externs

* La Tàpia en el seu entorn, a l'Institut Cartogràfic de Catalunya
# Lali Vaquero

Eulalia «Lali» Vaquero Gómez és una política i educadora espanyola, diputada a l'Assemblea de Madrid a les seves vuitena i novena legislatures per Esquerra Unida de la Comunitat de Madrid.

## Biografia

Nascuda el 20 de març de 1956 a Madrid. Afiliada de Comissions Obreres (CCOO). Presidenta de la Confederació Espanyola d'Associacions de Pares i Mares d'Alumnes (CEAPA), va participar de forma activa en les manifestacions de la Marea Verda en defensa de l'educació pública.
Va ser diputada a l'Assemblea de Madrid a la vuitena i novena legislatures del Parlament regional.
Candidata a les primàries del 30 de novembre de 2014 d'Esquerra Unida de la Comunitat de Madrid (IU-CM) per dirimir els caps de llista per a eleccions a l'Ajuntament de Madrid (va formar tàndem al costat de Julián Sánchez-Vizcaíno, aquest per l'Assemblea regional), la seva candidatura va obtenir el tercer lloc, per darrere de les de Mauricio Valiente Ots i Raquel López.

## Referències

* 1 2 «Ilma. Sra. D.ª Eulalia Vaquero Gómez». Assemblea de Madrid. Arxivat de l'original el 2018-07-21. [Consulta: 20 juliol 2018].
* ↑ C.M.G. «Julián Sánchez Vizcaíno y Lali Vaquero también se presentan a las primarias de IU», 22-10-2014.
* ↑ Romero, Juanma «Tania Sánchez barre al sector de Ángel Pérez en las primarias de IU Madrid». InfoLibre, 30-11-2014.
* ↑ García Gallo, Bruno; Marcos, José «Tania Sánchez arrasa en las primarias de IU en afiliados y simpatizantes». El País, 29-11-2014.
# Lalgarh

Lalgarh fou un estat tributari protegit del tipus thakurat garantit, a l'agència de Malwa, Índia. La capital era la vila de Lalgarh avui al districte de Dhar da Madhya Pradesh.
La superfície era de 36 km² i la població de 1.838 habitants el 1901. Els ingressos s'estimaven el mateix any en 18.000 rúpies. El sobirà portava el títol de thakur i era un rajput chauhan.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# Guillaume Colletet

Guillaume Colletet fou un poeta i assagista francès, nascut i mort a París (12 de març de 1598- 11 de febrer de 1659). Va pertànyer al grup literari dels Il·lustres Bergers, i va ser dels primers membres de l'Acadèmia francesa. Va ser pare de François Colletet. Va gaudir de la reputació en el seu temps, així com de l'empara de diversos grans personatges, entre altres el del cardenal Richelieu, qui va ser a vegades el seu col·laboradori. Va ser un dels primers membres de l'Acadèmia francesa. Es va casar successivament amb tres de les seves serventes.

## Obres

* Divertissements;
* Le Banquet des poètes (1646);
* Épigramme (1653);
* Histoire des poètes français.

## Referències

* ↑ «Guillaume Colletet | enciclopèdia.cat». [Consulta: 8 febrer 2022].
* ↑ «Guillaume COLLETET | Académie française». [Consulta: 8 febrer 2022].

## Bibliografia

* Kilien Stengel, Poètes du vin, poètes divins, préface de Jean-Robert Pitte, Paris, collection Ecriture, Éditions de l'Archipel 2012, 280 p.
# Guillaume Coustou

Guillaume Coustou (Lió, 29 de novembre de 1677 - París, 22 de febrer de 1746) fou un escultor francès. Era germà de Nicolas Coustou, pare de Guillaume Coustou (fill) i nebot de Antoine Coysevox, tots tres, escultors de renom.

## Biografia

Guillaume va seguir els passos del seu germà gran Nicolas; acollit a París per aquest últim, va seguir un ensenyament artístic i va obtenir el premi Colbert, la qual cosa li va permetre completar la seva formació a l'Acadèmia de França a Roma. No obstant això, era poc inclinat a la disciplina i va deixar la Vil·la Mèdici poc després, per portar una vida de bohèmia a Roma.
El 1704, de retorn a París, va ser admès a l'Acadèmia Reial de Pintura i Escultura, i com el seu germà, més tard en va esdevenir el director. Va treballar llavors en els encàrrecs oficials de les grans obres de Lluís XIV de França.
El seu estil, grandiós i decoratiu, deu molt a la influència de Gian Lorenzo Bernini a la cort francesa, encara que Coustou va saber afegir un segell personal a les seves obres, fins al punt de ser un precursor de certs trets propis del Romanticisme.

## Algunes obres

* Els Cavalls de Marly constitueixen la seva obra més coneguda. Són dos grups idèntics realitzats en marbre entre 1743 i 1745, originalment destinats al parc del Palau de Marly. Actualment es conserven en el Museu del Louvre.
* L'Oceà i el Mediterrani, grup en bronze al parc de Marly.
* Nicolas Coustou (1658-1733), terracota.
* Apol·lo perseguint a Dafne, marbre.

## Galeria

* Daphne, Marbre, 1713-1714, Museu del Louvre.
* Hércules, Marbre, 1704, Museu del Louvre.
* Hippomenes, bronze, Jardí de les Plantes, Tolosa
* Caballs de Marly. Marbre de Carrara, 1739-1745. París
* Caballs de Marly. Marbre de Carrara, 1739-1745. París

## Enllaços externs

* a artcyclopedia